NaiveNeuron/SloPal huggingface dataset:
Hrnčiar, Andrej, podpredseda NR SR (2016-10-26):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi.
Duchoň, Daniel, poslanec NR SR (2012-12-11):
Dobre, k tej VSŽ-ke a k tej cene. Dá sa to dohľadať. Určite to... (Reakcie z pléna.)
Pellegrini, Peter, podpredseda NR SR (2020-07-23):
Pán poslanec Žiga.
Blanár, Juraj, poslanec NR SR (2013-03-21):
Ďakujem. Pán poslanec, najskôr sa vyjadrím k tomu úvodu, ktorý, a to sa zhodneme, nesúvisí so zahraničnou politikou, čo ste okomentovali, že nebodaj súčasná vládna strana vám neumožňuje, opozícii, zastávať nejaké opozičné alebo presnejšie kontrolné orgány. Vy veľmi dobre viete a toto, čo ste povedali, nie je pravdou, pretože vy sa neviete dohodnúť na tom, čo vám vládna strana ponúkla. A vy ste práve ten svár aj v opozícii a, mimochodom, povedzme si, aj v bývalej koalícii, ktorá dopadla, tak ako dopadla. No a teraz trošku k tej zahraničnej politike, ktorej ste sa tam venovali. Ja naozaj oceňujem, že ste tam vypichli mnohé čerešničky, ktoré sú síce detailmi, ktoré urobilo zahraničné, ministerstvo zahraničných vecí, ale naozaj prispievajú k dobrej veci. To je napríklad informovanie esemeskami, zlepšenie informovanosti našich občanov v zahraničí, konzulárne služby atď. Čiže to naozaj je veľmi dobrá vec a myslím si, že to každý občan v zahraničí ocení. Avšak nemôžem sa nedotknúť jednej veci, čo ste spomínali, že prečo súčasná vláda nezvýši rozpočet na obranu. Nuž a prečo vy ste, pán poslanec, keď ste boli v koalícii, nepredkladali návrh na zvyšovanie obrany. Veď to je také klišé. Vy veľmi dobre viete, že v akej situácii sme. No a ešte ste hovorili o tom, že prečo Slovensko by nemalo byť prvé pri uznaní a predbehnúť svojich partnerov v Európskej únii v uznaní Hamasu za teroristickú organizáciu. Práve o tom je diplomacia pán poslanec. Nie o pozérstve, ale o normálnom vážení slova, pretože keď už ho raz vypustíte, už ho nedokážete zobrať späť, preto to treba veľmi dobre vážiť a myslím si, že ministerstvo to robí veľmi dobre.
Číž, Miroslav, podpredseda NR SR (2015-05-15):
Ďakujem, pán spravodajca. Otváram všeobecnú rozpravu. Do rozpravy som dostal jednu písomnú prihlášku. Takže slovo teraz udeľujem pánovi poslancovi Jozefovi Mikloškovi.
Sloboda, Vladimír, poslanec NR SR (2018-12-06):
Ďakujem. Samozrejme tých predchádzajúcich predsedov výborov som nemohol nespomenúť, pretože práca naozaj neustále na tom, na tej novele pokračuje. Ja som tiež, tak isto čakal, že práve tieto veci, ktoré si spomenul, budeme ďalej riešiť a vydiskutovávať, pretože sa týkajú naozaj vecí, ktoré doteraz neboli celkom dobre postihnuté touto novelou zákona. Čakal som, pretože napríklad aj pán Číž celkom dobre rozvíril tú debatu na tých prvých stretnutiach komisie, že naozaj ideme o tom diskutovať, že ako sa k tomu postaviť, ako to čo najlepšie uchopiť, ale v podstate diskusia skončila tým, že sme povedali, aké sú naše návrhy v tých jednotlivých veciach a v podstate tým, tým to skončilo, už ďalej sa o tých problematických častiach nediskutovalo. Takže toto ma mrzí. A keď hovoríš o obštrukciách, ja sa obávam toho, že práve ak tu bude návrh na nejaký zákaz vlastníctva médií, tak toto je práve tá časť, ktorá môže byť tou obštrukciou na to, aby sme vôbec prijali novelu tohto zákona. Dúfam, že sa tak nestane. Ďakujem.
Pellegrini, Peter, predseda NR SR (2024-02-08):
Prezentujme sa a hlasujme o bode č. 37 druhého pozmeňujúceho návrhu pána poslanca Galka. (Hlasovanie.) Prítomných 129, za 16, proti 74, zdržalo sa 37, nehlasovali 2. Tento návrh sme neschválili.
Bugár, Béla, podpredseda NR SR (2016-04-28):
Pani poslankyňa Grausová.
Grendel, Gábor, poslanec NR SR (2017-11-30):
Ja by som mal jednu konkrétnu otázku v tejto súvislosti na pána predkladateľa, teda v súvislosti s tým, čo hovoril pán Dostál, a síce, že do prípravy tejto novely neboli zapojení, iné organizácie, občania a tak ďalej, to je pravda, ale samozrejme, prebehlo pripomienkové konanie. A mňa by zaujímalo odstránenie jedného rozporu, teda jednej námietky z organizácie Via Juris, ktorá vyčítala tejto novele, že z nej vypadáva zasielanie oznámenia o referende občanom. Pretože kým v starom znení, alebo zatiaľ teda je v zákone, že obec najneskôr 15 dní pred dňom konania miestneho referenda zašle každému oprávnenému voličovi takéto oznámenie, tak po novom sa v tomto paragrafe hovorí o tom, že obec najneskôr 15 dní pred dňom konania miestneho referenda zverejní oznámenie o vyhlásení miestneho referenda na úradnej tabuli obce a na webovom sídle obce, čo v tých menších obciach asi nemôže úplne dobre fungovať. No a výsledok medzirezortného pripomienkového konania je, že podľa predkladateľa to nové znenie nevylučuje osobné doručenie a tým sa vraj teda odstránil rozpor. Tak sa chcem predkladateľa opýtať, že ako je to myslené. Ako to, že to nevylučuje? Isteže nevylučuje ani doručenie poštovým holubom, ale tak predsa len orgány samosprávy môžu asi postupovať tak, ako im to umožňuje zákon a nie tak, ako je alebo nie je niečo vylúčené.
Grendel, Gábor, podpredseda NR SR (2021-12-14):
Prezentujme sa a hlasujme. (Hlasovanie.) Prítomných 146 poslancov, za 75, proti 69, zdržali sa 2, hlasovali všetci prítomní. (Ruch v sále.) Konštatujem, že Národná rada rozhodla o skrátení lehoty. Nech sa páči, pán poslanec.
Suja, Miroslav, poslanec NR SR (2021-09-29):
Ďakujem za slovo, pán predsedajúci. Ako veľmi dobré vystúpenie, nedá sa nesúhlasiť, možno pár drobností. Vrátil by som sa k niektorým veciam. Minister alebo ministerstvo životného prostredia likviduje vidiek, a vláda nič nerobí. Programové vyhlásenie vlády je len zdrapom papiera. Ja sa pýtam, čo robí Sulík, keď chce naštartovať regióny alebo transformovať regióny? Viete, len z rečí, len z rečí sa tí ľudia na tom vidieku nenajedia a z tých hádok, ktoré tu počúvame vo vládnej koalícii. V programovom vyhlásení vlády máte jasne napísané – pomoc poľnohospodárstvu. Živočíšna výroba – nič, jedna veľká nula. Rastlinná výroba – tak málo, že sa o tom ani neoplatí hovoriť. Ja neviem, o čom to vlastne tam hovoríte v tom programovom vyhlásení vlády? Kolega Takáč to veľmi dobre povedal, ja neviem, hovoríme o potravinovej sebestačnosti. No aký je opak? Z 800 kamiónov sa blížime k 1 000, ak už nie sme. Hovoril Sulík o zastabilizovaní cien. No ale podľa SaS-ky zastabilizovanie cien znamená, že ceny rastú všetkého, všetkých komodít, nielen potravín, energií, stavebných materiálov, úplne všetkého. To je podľa SaS-ky zastabilizovanie cien, kolegovia, že budú stále stúpať? A ľudia nepočujú nič, len hádky. Viete, 20 minút tu trieskal, včera som to počúval, samý balast, samý balast. Neviem, či to tu písal pred tým a nemal sa čas pripraviť, alebo čo to bolo, alebo bol z toho hotový, že mu zavreli Plačkovú a nevie, kto mu bude dodávať materiál. Ja si to neviem vysvetliť. Hlavnú organizátorku, propagátorku strany, ani sa nečudujem. Takže skúsme sa prestať, kolegovia, hádať a začnite robiť niečo konečne pre ľudí. Lebo absolútne to ľudí na vidieku, ja chodím na vidieku každý deň, po vidieku, ich nezaujíma vaše hádky, absolútne ich to nezaujíma. Ani tlačovky nekonečné tu v Národnej rade. Oni chcú vidieť výsledky!
B. Bugár, podpredseda NR SR: (2005-05-25):
Pán poslanec, ďakujem pekne. Vyhlasujem rozpravu o tomto bode programu za skončenú. Pýtam sa, pán navrhovateľ, chcete sa vyjadriť k rozprave? Pán spravodajca, chcete sa vyjadriť k rozprave? Nie. Tak potom preruším rokovanie, budeme pokračovať zajtra. Takže prerušujem rokovanie o tomto bode programu s tým, že pán guvernér sa vyjadrí ešte k tomu zajtra. (Hlasy v sále.) Nie, keď chcete, tak, samozrejme, môžete s tým rátať, že potom zajtra by sme pokračovali s týmto bodom programu, ak pán guvernér sa teraz rozhodne, že chce k tejto veci ešte zaujať stanovisko. Zajtra budeme pokračovať o 9.00 hodine. (Prerušenie rokovania o 19.01 hodine.)
Hlina, Alojz, poslanec NR SR (2013-10-24):
Ďakujem veľmi pekne. Aj mňa, pán Raši, ste prekvapili a ako na lekára budem na vás apelovať, že preberáte čiastočne zodpovednosť za moje nepravidelné stravovanie, lebo ja som bol na ceste do bufetu a mňa vtiahlo sem normálne jak tá výveva, či čo to je, že čo ste tu tie zdravice čítali. Viete, že ja mám normálne sa chuť postaviť, a teda že kolektív družstevníčok z Lukanovej tiež je za pani Zvolenskú. (Smiech v sále.) Aj strojári, ja neviem ešte, jako tam funguje niekde v Podbrezovej, sú tiež. Viete, že to mi pripomína... (Reakcia z pléna.) Alebo Trnava. Viete, že proste mne to pripomína také tie filmy z 50. rokov, to boli také tie monsterprocesy a tam proste tie zdravice. A však tu boli tiež, tu bol nejaký, teda aj myslím, že, neviem, či bol aj farár, ktorý dal nejaké stanovisko, že Černák by teda sa nejako resocializoval, tiež sa to možno niekde čítalo. Prosím vás, toto som bol, normálne ma, ja som sa nešiel najesť kvôli tomu, že to som mal hroznú chuť to tu povedať, že aj tie družstevníčky z Mútneho napríklad, aj tam sú ešte, tam ešte ako-tak družstvá fungujú, tak možno keby ste tam šli a povedali, prosím vás, idú odvolávať, Uhliarik ide odvolávať s Novotným, že napíšte tu, že potrebujeme pre ... (pozn. red.: nezrozumiteľne vyslovené), tak verte, že tam nejaký ten váš dedinský tajomník SMER-u by tie družstevníčky z Mútneho možno nahovoril. Však ich predseda bol v Petrohrade vládnym špeciálom, tak toto by tiež podľa mňa vedel vybaviť a mohlo to tu zaznieť. A mohlo to byť meritórnym, naozaj meritórnym dôkazom, že sme tu zbytočne. Lebo už keď družstevníčky z Mútneho sú za pani Zvolenskú, tak načo sa tu zbytočne budeme trápiť. Načo tu budeme zbytočne vystupovať, úplne zbytočne. To je prvý rozmer. A druhý rozmer. Ja som si fakt, som sa, mal pocit, že som sa posunul v čase. Toto je schôdza o odvolávaní pani Zvolenskej a tu som počúval niečo na pána Uhliarika. Ja som fakt bol pomýlený, že čo sa vlastne deje. Celé zlé.
Dubovcová, Jana, poslankyňa NR SR (2012-02-03):
Ďakujem. Pán predseda, navrhujem, aby ste dali hlasovať o pozmeňujúcom návrhu pani poslankyne Vittekovej, ktorý podala pod bodom 1.
Grausová, Natália, poslankyňa NR SR (2017-02-03):
Ďakujem. Ja teda oceňujem, čo povedal pán Blaha. Oceňujem jeho sociálne cítenie, ktoré, verím, že je úprimné a že sa dotkol, teda tak ako povedala pani Gaborčáková, aj teda práv žien. Okrem toho aj to, že spomenul tie Vianoce, že sú preňho sviatok rodiny, pretože naozaj pre kresťanov sú to kresťanské sviatky, ale pre mnohých, vlastne pre všetkých ostatných, asi pre každého človeka sú to aj sviatky rodiny, tie Vianoce. A ešte veľmi oceňujem aj to, on to povedal v jednej faktickej, predtým niektorej, že jednoducho nemôže byť konzum a peniaze nadradené nad človeka a nad rodinu. Toto by som chcela zvlášť oceniť. Ďakujem.
Číž, Miroslav, podpredseda NR SR (2015-07-01):
Ďakujem pekne. Len ak mi dovolíte uviesť riadiacu poznámku, poprosím tých pánov poslancov, ktorí chcú rešpektovať rokovací poriadok a chcú urobiť nejaký úkon, ktorým sa chcú prihlásiť do rozpravy, s faktickou, ak im nefunguje zariadenie, nech zdvihnú ruku. Sledujeme to a v takom prípade k žiadnym konfliktom ani problémom dochádzať nemôže. Máte slovo, pani poslankyňa.
M. Hort, podpredseda NR SR: (2007-09-19):
Pani poslankyňa Nachtmannová Oľga.
Záhumenský, Marian, poslanec NR SR (2014-01-29):
Teraz dajte, pán predseda, hlasovať o pozmeňujúcom návrhu pána poslanca Chrena. Dajte hlasovať. (Reakcia z pléna.) Áno.
F. Devínsky, poslanec: (2003-12-16):
Z. Martináková, podpredsedníčka NR SR: Pán poslanec Ján Rusnák.
Glváč, Martin, podpredseda NR SR (2019-06-24):
Ďakujem. Pýtam sa, či sa chce prihlásiť niekto ústne. Nie je tomu tak. Vyhlasujem všeobecnú rozpravu za skončenú. Pán navrhovateľ chce zaujať stanovisko, nech sa páči.
Drábiková, Lucia, poslankyňa NR SR (2022-10-04):
Pán predsedajúci, dajte, prosím, hlasovať o návrhu zákona ako o celku.
Paška, Pavol, predseda NR SR (2012-06-20):
Pán poslanec Mihál.
Baška, Jaroslav, poslanec NR SR (2014-10-22):
Ďakujem veľmi pekne za slovo. Ja tiež vo faktickej len v krátkosti, ja vo svojom vystúpení budem podrobnejšie hovoriť k tomuto vládnemu návrhu zákona. Pán poslanec Frešo, ja chcem len k jednej veci povedať teraz vo faktickej a to sa týka vlastne intenzity dopravy. Vravíte, že je u vás v Bratislavskom kraji, spomínali ste aj cestu Bratislava – Senec, že je tá intenzita dopravy, je naozaj možno najväčšia na Slovensku, čo sa týka ciest II. triedy, ale zoberme si, zoberiem si aj ostatné kraje, kde tá intenzita na tých cestách II. a III. triedy je nižšia, ale majú oveľa viac kilometrov. A keď vznikali samosprávne kraje, tak tie samosprávne kraje preberali tie cesty naozaj v katastrofálnom stave. Nemôžeme povedať, že napr. Košický samosprávny kraj preberal všetky cesty, aj keď ich má viac ako 2 000 km, cesty II. a III. triedy, v lepšom stave ako napr. Bratislavský samosprávny kraj. Takže tá štartovacia pozícia pre všetky kraje, si myslím, že bola rovnaká, a ak aj tie ďalšie kraje budú chcieť finančné, z tých financií, ktoré majú doteraz, tak nikdy nedobehnú ten Bratislavský samosprávny kraj, nebudú mať dostatok finančných prostriedkov ako napr. Bratislavský samosprávny kraj na opravy týchto ciest, pretože je naozaj v tých iných krajoch sú oveľa, oveľa dlhšie cesty II. a III. triedy, viac kilometrov musia obhospodarovať, takže nie je to len o tej intenzite, nie je to len o ten intenzite dopravy, na ktorú by mali byť naviazané práve tieto, tieto finančné prostriedky. Bratislavský samosprávny kraj má tuším 500 km ciest II. a III. triedy, keď si zoberiem, ja zase nepoviem náš kraj, to poviem porovnanie v rozprave, ale napr. Košický samosprávny kraj, tak ten má najmenej zo všetkých krajov nadradenej cestnej infraštruktúry. Takže oni tiež využívajú hlavne tie cesty II. a III. triedy, ale on nemá šancu z toho rozpočtu, čo vyberie na dane z motorových vozidiel, tieto cesty sanovať, cesty II. a III. triedy. Naozaj, naozaj, nemá šancu z tých finančných prostriedkov, ktoré vyberie na dani, tieto cesty zosanovať.
Paška, Pavol, predseda NR SR (2012-09-12):
Hlasujeme. (Hlasovanie.) 140 prítomných, 80 za, 14 proti, 45 sa zdržalo, 1 nehlasoval. Návrh sme schválili.
D. Čaplovič, poslanec: (2004-06-29):
Vystúpiť na dnešnej schôdzi Národnej rady Slovenskej republiky k uvedenému vládnemu návrhu zákona ma určil Výbor Národnej rady pre vzdelanie, poviem to už v skratke, a kultúru svojím uznesením z 9. júna 2004 č. 254. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách, to znamená, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmé čo sa ním má dosiahnuť. Všeobecná časť dôvodovej správy obsahuje takisto vyjadrenia súladu návrhu s ústavou, ústavnými zákonmi a ostatnými všeobecne záväznými právnymi predpismi a návrh nie je v rozpore s medzinárodnými záväzkami, ktorými je Slovenská republika viazaná, hodnotenie súčasného stavu, dôvodov potreby novej právnej úpravy a hospodárskeho a finančného dopadu a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky zo 17. mája 2004 č. 723 prideliť vládny návrh zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení zákona Národnej rady Slovenskej republiky č. 152/1995 Z. z. o potravinách v znení neskorších predpisov (tlač 697), v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady pre financie, rozpočet a menu, Výboru Národnej rady Slovenskej republiky pre pôdohospodárstvo, Výboru Národnej rady pre ľudské práva, národnosti a postavenie žien a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre vzdelanie, vedu, šport a mládež, kultúru a médiá, pričom odporúčam, aby ho prerokovali výbory, ktorým bol predmetný návrh pridelený, v lehote do 27. augusta 2004 a gestorský výbor do 3. septembra 2004. Vážený pán predsedajúci, ďakujem, skončil som a prosím, otvorte rozpravu a súčasne sa hlásim ako prvý do rozpravy.
Grendel, Gábor, podpredseda NR SR (2022-02-15):
Do rozpravy sa teraz hlási pani navrhovateľka. Či? Na záver. Dobre. Tak teraz dávam možnosť prihlásiť sa do rozpravy ústne. Štyria kolegovia. Končím možnosť prihlásiť sa ústne do rozpravy, do ktorej sa prihlásili – pán poslanec Pročko, pani poslankyňa Mierna, pán poslanec Faič a pán poslanec Kuriak. Ako prvý z nich vystúpi pán poslanec Jozef Pročko. Nech sa páči.
P. Hrušovský, predseda NR SR: (2003-09-23):
(Hlasovanie.) 135 prítomných, 70 za návrh, 13 proti, 49 sa zdržalo, 3 nehlasovali. Návrh uznesenia sme schválili. Prosím teraz pána poslanca Duraya, aby z poverenia výboru pre ľudské práva, národnosti a postavenie žien predniesol návrh uznesenia k správe o príprave zákona o odškodnení všetkých kategórií obetí komunistického systému v zmysle zákona Národnej rady Slovenskej republiky č. 125/1996 Z. z. o protiprávnosti a nemorálnosti komunistického systému . Nech sa páči, pán poslanec Duray.
Ďurica, Ondrej, poslanec NR SR (2021-09-30):
Ďakujem, pán predseda. Pán kolega Baránik, ja už som tu pred časom spomenul, že mám úctu k vášmu veku aj k vašim životným skúsenostiam, a preto budem sa snažiť byť bez emócií a skúsim povedať veľmi slušne a pokojne to, čo mám na srdci. Na základe toho, čo ste vy tu komunikoval vo svojej rozprave, ja mám dlhodobo pocit, že vy síce pomenúvate veci a hovoríte a znášate kritiku, ale hovoríte to veľmi povrchne, hovoríte to nepresne. Citujete veci, ktoré sú absolútne, či už v otázke pojmov, alebo v otázke logiky, tak nečitateľné, že, dovolím si tvrdiť, že polovica pléna, ktorá je teraz účastná tejto schôdze, nerozumie tomu, čo hovoríte, a hlavne ja musím reagovať na to, že ste obvinili, obvinili pána generálneho prokurátora z mnohých, mnohých, vecí, ktoré nikdy nepovedal, ktoré ste jednoducho prekrútili, ktoré sme počuli z jeho úst, či dnes, alebo včera, a vy si to, vy si to jednoducho vyfarbíte a vykreslíte, ako chcete, a takto to tu podávate. Hovoríte tu o kauze Vietnamec, zase sa opriem o to, že som člen výboru, na ktorom sa to prejednávalo, jednoducho generálny prokurátor tam jasne pomenoval fakty, konkrétne veci, ktoré boli sporné z pohľadu otázok poslancov, a všetci boli, všetci boli jednoducho informovaní do úrovne, do ktorej informované, informovaní mohli byť. A vy sa proste postavíte a vy tu v jednej vete nemáte problém povedať, že tam sa stal zločin, toto bolo zamlčané, toto bolo zrušené obvinenie alebo, alebo zabránené nejakému vyšetrovaniu. Veď, pán poslanec, vy ste starý poslanec, myslím služobne, a aj váš vek už by mal trošku vnášať do tej vašej diskusie alebo do tých vašich príspevkov trošku vecnosti a pravdy hlavne.
Hrnčiar, Andrej, podpredseda NR SR (2019-09-18):
Tri faktické poznámky. Nech sa páči, pán poslanec Dostál.
Šeliga, Juraj, podpredseda NR SR (2020-11-04):
Ďakujem. Pán poslanec Blaha, nech sa páči.
A. Belousovová, podpredsedníčka NR SR: (2008-05-16):
Otváram rozpravu o tomto bode programu a pýtam sa, či sa niekto z poslancov hlási do rozpravy. Nikto. Vyhlasujem rozpravu za skončenú. Prerušujem rokovanie o tomto bode programu. Teraz pristúpime k prerokovaniu petície občanov Slovenskej republiky za prijatie Zmluvy medzi Slovenskou republikou a Svätou stolicou o výhrade vo svedomí . Petíciu ste dostali ako tlač 597 a spoločnú správu máte ako tlač 597a. Dávam slovo spoločnému spravodajcovi z výboru pre ľudské práva, národnosti a postavenie žien pánovi poslancovi Františkovi Mikloškovi, aby podal správu o prerokovaní petície vo výboroch a návrh na uznesenie Národnej rady. Nech sa páči, pán poslanec, máte slovo.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 137 poslancov, za 91, proti 9, zdržalo sa 37. Uvedený návrh sme schválili.
Hrnčiar, Andrej, podpredseda NR SR (2016-10-27):
Vyhlasujem všeobecnú rozpravu za skončenú. Pýtam sa, či chce stanovisko zaujať navrhovateľ. Nie je tomu tak. Spravodajca? Nie je tomu tak. Vyhlasujem, prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Návrh zákona je pod tlačou 274. Návrh na jeho pridelenie na prerokovanie výborom je v rozhodnutí č. 277. Dávam slovo poslankyni Veronike Remišovej, aby za skupinu poslancov návrh zákona uviedla. Čiže zákon uvedie pani poslankyňa Jurinová. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 274.)
F. Mikloško, poslanec: (2004-10-27):
Po ďalšie, je príliš nekonzistentné, keď vy hovoríte, že jedna právna skupina má takýto názor, iná taký a, samozrejme, vy vyberiete argument tej, ktorá má taký, ako máte vy. Tak už potom nech niekto musí tu existovať, kto má na to rovnaký názor, teda ten posledný a správny. Opakujem, na to je dozorná rada a dozorná rada ak toto nerobí, tak potom neplní svoj zákon, ale na to nie je Rada STV. Ale potom už ďalej som mal pocit, že ste veľmi nekonzistentná. Chcete kompetencie pre Radu STV zároveň hovoríte, že nie je schopná. Že nie je schopná nič ani zaujať stanovisko, ani hlasovať, ani nič, tak celkom tomu nerozumiem. Potom, veď rada STV je závislá od poslancov. Hovoríte, že ani poslanci nie sú schopní. Tak ja sa pýtam, a teraz to neberte v zlom, že kto okrem vás je schopný potom? Ani Rybníček, ani Rada STV, ani poslanci nie sú ochotní, no tak vlastne o čo vám išlo vo vašom vystúpení.
Pčolinský, Peter, podpredseda NR SR (2022-12-13):
Na vaše vystúpenie nie je faktická poznámka. Ďalší vystupujúci v rozprave je pán poslanec Pročko.
Kvorka, Ján, poslanec NR SR (2019-09-11):
Ďakujem, pán predsedajúci. Chcel by som sa poďakovať, že kolegovia uznali tie argumenty, ktoré som predniesol vo svojom vystúpení. Samozrejme, sú aj veci, o ktorých hovoril poslanec Janko Senko. Ale len tak na dôvažok ešte o tom nebezpečenstve toho a že práve zavedením a prijatím tohto zákona pristúpime k vylepšeniu celkovej situácie, ktorá na Slovensku je, poviem len taký malý detail. Jedna z organizácií, ktorá takisto uznala a ohodnotila, že je to dobrý zákon a je potrebné ho prijať, je vodohospodársky podnik. Vodohospodársky podnik urobil takú brigádu a za jeden rok zozbierali 700 ton plastového odpadu z hladín riek a vodných tokov a skoro 90 % tohto odpadu boli PET fľaše. Čiže toto je jasný príklad toho, že prečo je potrebné tento zákon prijať. Ďakujem.
Petrík, Simona, poslankyňa NR SR (2018-06-20):
Ďakujem. V Českej republike pochopili, že rodičia majú dnes rôzne predstavy o tom, kedy sa vrátiť do práce. Flexibilné poberanie rodičovského príspevku majú už dlhšie a rodičia si ho obľúbili, ako som spomínala, zaviedli už štvrtú rýchlosť čerpania. Preto v pléne Národnej rady opäť predkladám tento návrh, aby výška mesačne vyplácaného rodičovského príspevku závisela od počtu mesiacov, za ktorý sa ho rodič rozhodne vyčerpať. Podmienkou by bolo, že ak by chcel rodič poberať rodičovský príspevok 6 rokov, ihneď po uznaní dlhodobo nepriaznivého zdravotného stavu by bol povinný nahlásiť túto skutočnosť úradu práce a rodičovský príspevok by sa mu potom vyplácal v pôvodnej výške 214 eur 70 centov. Ja verím, že tento môj návrh nájde u vás, milé kolegyne a kolegovia, odozvu a záujem a budem rada, keď ho v najbližšom, a myslím, že o ňom budeme hlasovať práve teraz v hlasovaní, podporíte. Ďakujem veľmi pekne.
Šimečka, Michal, podpredseda NR SR (2024-05-10):
Ďakujem pekne, pokračujeme v rozprave. Ďalší písomne prihlásený je pán poslanec Hajko za klub Kresťanskej demokracie... aha pardon, pán poslanec, ešte predtým požiadal o vystúpenie pán podpredseda vlády. Nech sa páči.
Pellegrini, Peter, predseda NR SR (2023-11-14):
S reakciou na faktické pán poslanec Majerský. Takže nie. O slovo teraz v zmysle rokovacieho poriadku požiadal pán podpredseda vlády a minister životného prostredia pán Taraba, nech sa páči. Zapnite, prosím, tam ten mikrofón na, na rečníckom pulte. Pánovi podpredsedovi vlády tam nesvieti tá funkcionalita, čiže darmo bude stláčať gombík, keď tam nemá. Ale on nie je z miesta, však je tam, tak mu to zapnite. Viete to na diaľku zapnúť? Ako má to robiť z miesta? Však členovia vlády budú vystupovať hocikedy počas rokovania, tak to, prosím, nastavte tak, aby mu tam to išlo. Poprosím kolegu, aby zišli sem, lebo z diaľky asi nevybavíte nič. Príďte sem, ukážte pánovi podpredsedovi, čo má spraviť, zapnite, urobte, nech môže normálne dôstojne vystúpiť.
Mizík, Stanislav, poslanec NR SR (2017-10-13):
Ďakujem za slovo. Prepáčte, pani predkladateľka, ale z môjho pohľadu je váš návrh, vyzerá tak, ako keby bol vypustený z klietky Georga Sorosa. Ďakujem za slovo.
Zmajkovičová, Renáta, podpredsedníčka NR SR (2014-09-16):
S faktickými poznámkami sa hlásia dvaja poslanci. Uzatváram možnosť prihlásiť sa s faktickou. Nech sa páči, pán poslanec Hlina.
Grendel, Gábor, podpredseda NR SR (2022-09-30):
S faktickou poznámkou ešte pán poslanec Marek Šefčík.
Bugár, Béla, podpredseda NR SR (2017-06-13):
Vážené panie poslankyne, vážení páni poslanci, otváram rokovanie 18. schôdze Národnej rady Slovenskej republiky. Prosím, aby sme sa zaprezentovali pred začatím rokovania. Nech sa páči. (Prezentácia.) Prítomných 116 poslancov. Konštatujem, že Národná rada je schopná sa uznášať. Na 18. schôdzi Národnej rady budú overovateľmi poslanci Mária Janíková a Peter Pčolinský. Náhradníkmi budú poslanci Radovan Baláž a Silvia Shahzad. Na dnešnom rokovacom dni o ospravedlnenie svojej neúčasti požiadali pani podpredsedníčka Lucia Ďuriš Nicholsonová a poslanci: Blanár, Galek, Matovič, Mazurek, Vaľová a pán poslanec Žarnay. Návrh programu schôdze vám bol rozdaný. Chcem vás informovať, že pán prezident Slovenskej republiky listom oznámil, že chce zajtra 14. júna o desiatej hodine vystúpiť v Národnej rade so správou o stave Slovenskej republiky. Ďalej chcem uviesť, že v návrhu programu sa uvádzajú viaceré body, ktorých prerokovanie je navrhnuté na konkrétny termín. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj materiály príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli, samozrejme, tieto materiály uviesť a vystúpiť v rozprave, je potrebný súhlas Národnej rady Slovenskej republiky a preto navrhujem, ako vždy, aby sme tento súhlas vyslovili schválením programu ako celku, pokiaľ niekto, teda nikto nepredloží iný návrh. Teraz prosím, vážené panie poslankyne, páni poslanci, aby ste predniesli svoje návrhy. Pán poslanec Gröhling.
Blanár, Juraj, podpredseda NR SR (2022-03-30):
Pani poslankyňa, ešte raz vás upozorňujem! Reagujete na vystúpenie pána ministra Mikulca, poprosím vás!
Pellegrini, Peter, podpredseda NR SR (2020-04-29):
Pán poslanec Mizík.
Bugár, Béla, podpredseda NR SR (2016-09-13):
Pán poslanec Vašečka.
Ďuriš Nicholsonová, Lucia, podpredsedníčka NR SR (2017-12-13):
Pán spravodajca, je niečo, čo by ste chceli dodať? Nie je tomu tak. Prerušujem rokovanie o tomto bode programu. Vyhlasujem dvojminútovú prestávku, budeme hlasovať. (Krátka prestávka.) (Po prestávke.)
Blanár, Juraj, podpredseda NR SR (2021-07-01):
Ďakujem, pán minister. Máme ešte osemnásť sekúnd na otázku, ktorú položil pán poslanec Kuffa na ministra zdravotníctva Lengvarského: „Pán minister, kedy zrušíte povinnosť nosiť rúška?“ Dve sekundy, ale môžete, nech sa páči.
Ňarjaš, Erik, poslanec NR SR (2020-04-28):
Vážený pán predseda, vážení kolegovia, vážený kolega, za krátky čas, čo som v parlamente, vnímam čoraz silnejšie, že toto pohadzovanie si uhlíkov naozaj nemá žiaden zmysel, nenávisť vždy bude plodiť nenávisť, a keď vidím, koľko hnevu je vo vašom prejave, kolega, tak odporúčam skôr papuče a čaj na nervy. A navyše zase prejav, ktorý bol iba snaha o teátro a upútanie pozornosti voličov. Ľudia vonku však potrebujú naše rýchle rozhodnutia, a nie naše žabomyšie prestrelky, ktoré sa naťahujú ako guma v gatiach. Načo toľko rozpráv k PVV? Veď ste si mohli vybrať jedného z vás, z opozície, ktorý vyjadrí názor za všetkých, a nie sa tu dorábať, že kto je lepší rečník, a týždeň rečniť a rečniť, keď ľudia vonku hladujú a čakajú na podporu vlády. Zdržujete našu vládu, aby mohla pomáhať v čase koronakrízy. Vyzývam vás, vyberte jedného rečníka alebo nám pošlite dokument s pripomienkami a nezdržujte vládu, ktorá chce úprimne pomáhať ľuďom, a nie sa zdržiavať rečnením. Ďakujem. (Potlesk.)
Číž, Miroslav, podpredseda NR SR (2015-12-09):
Ďakujem pekne. Pán Madej s reakciou. Má slovo. (Reakcia predkladateľa.) S faktickou poznámkou vás vidím. (Reakcia predkladateľa.) Tak pán poslanec sa vzdáva vystúpenia vo faktickej a prihlásil sa o slovo ako predkladateľ. Takže nech sa páči.
M. Hort, podpredseda NR SR: (2007-09-19):
Páni kolegovia a kolegyne, pretože sa naplnila 11.00 hodina, len vás chcem upozorniť, že nemáme o čom hlasovať, pretože všetko to, čo bolo predtým prerokované, už je odhlasované, takže najbližšie hlasovanie bude o 17.00 hodine o tomto zákone aj o ďalších, ktoré do 17.00 hodiny prerokujeme. Poprosím teraz o väčší pokoj v rokovacej sále a o väčšiu úctu k tomu, kto vystupuje v rozprave. S faktickými poznámkami na vystúpenie pani poslankyne sa prihlásila pani poslankyňa Tóthová ako jediná. Uzatváram možnosť reagovať faktickou poznámkou na vystúpenie pani poslankyne Žitňanskej. Pani poslankyňa, nech sa páči, máte slovo.
Kollár, Boris, predseda NR SR (2020-06-03):
Ďakujem. Pani poslankyňa Marcinková.
Zmajkovičová, Renáta, podpredsedníčka NR SR (2012-09-18):
Pán poslanec Sulík.
J. Richter, poslanec: (2009-06-19):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky o rokovacom poriadku v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1388 z 21. apríla tohto roku pridelila návrh poslancov Národnej rady Slovenskej republiky Magdy Košútovej a Viliama Jasaňa na vydanie zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany, na prerokovanie týmto výborom: Ústavnoprávnemu výboru Národnej rady a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona o rokovacom poriadku Národnej rady v znení neskorších predpisov. Výbory Národnej rady Slovenskej republiky, ktoré prerokovali uvedený návrh zákona, súhlasili s návrhom zákona a odporučili Národnej rade Slovenskej republiky tento návrh schváliť. Gestorský výbor na základe stanovísk výborov k návrhu zákona poslancov Národnej rady Magdy Košútovej a Viliama Jasaňa na vydanie zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov na účely obrany, vyjadrených v ich uzneseniach v uvedených v bode III tejto správy a stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 rokovacieho poriadku Národnej rady odporúča Národnej rade Slovenskej republiky predmetný návrh zákona schváliť. Spoločná správa výborov Národnej rady k návrhu poslancov Národnej rady Košútovej a Jasaňa na vydanie zákona, ktorým sa dopĺňa zákon č. 11/2004 o obrannej štandardizácii, kodifikácii a štátnom overovaní kvality výrobkov a služieb na účely obrany, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť pod číslom 260 na jeho 59. schôdzi. Pán podpredseda Národnej rady, otvorte rozpravu k tomuto návrhu zákona.
J. Halecký, poslanec: (2009-02-17):
Takže ja vidím za veľmi dôležité, aby sme sa pridržiavali vládneho návrhu zákona v ochrane nefajčiarov a hlavne aby pán minister, ale aj pán spravodajca a prípadne poverený poslanec, ktorý bude usmerňovať hlasovanie, veľmi podrobne preštudovali túto problematiku, ich nadväznosť a dopady, aby nakoniec celý zákon bol pokrokom v boji a ochrane nefajčiarov, a nie nejakým zákonom, ktorý by bolo potrebné v krátkej dobe z nejakých dôvodov novelizovať. Ďakujem.
Fecko, Martin, poslanec NR SR (2023-02-08):
Ďakujem pekne. Pán kolega, áno, ten zákon je už tak, by som povedal, že prerastený dobou, že prakticky tam, kde sa pozrieš, ktorý paragraf treba na reálny stav dávať. Samozrejme, jak som hovoril v rozprave, tie prechodné ustanovenia budú tam, musíme dať, to je jasné. To je blbosť, aby sme kolegovi Maroszovi ešte dávali ďalších tisíce zmlúv. My nemôžme ísť retroaktívne dozadu. To bolo už vytýkané minimálne 10-krát, čo som tu v tomto parlamente. To je samozrejme, áno, ospravedlňujem sa, že nebolo tieto prechodné obdobia tam dané, ale budú, keď mi to dáte do druhého čítania. S tým, že hovoril si, že po pozemkových úpravách až znížiť. No len pozemkové úpravy, viete, kedy u nás končia. Keď každý rok dávame 120 území a máme ešte neurobených 3-tisíc území. Koľko rokov budeme čakať? Kto sa z nás toho dožije, čo sedíme v sieni zákonnosti? Takže momentálne máme urobených 430 území, 500 území je rozpracovaných. To znamená, budeme mať 900 do nejakého horizontu plus-mínus sedem rokov. Takže, pán kolega, toto by bolo trošku také akože variabilné a veľmi ťažko nejako realizovateľné podľa mňa. Lebo ak by naskakovali tie územia, teraz momentálne by vyriešilo jednu sedminu alebo jednu osminu Slovenska, to nerieši. To, že sa nemôžme dostať k pôde, to, vážení kolegovia, berte ako fakt. A ďakujem pánu Kuffovi, že takto, však on je tu jeden z tých agropodnikateľov. A ty si druhý ako veterinár, ja som ako pozemkár, takže viac-menej tá naša trojica tu nejako fungujeme aj z tej reálnej praxe možno a ďalší, ktorí sú lesáci a iní, samozrejme, beriem. Ale hovorím jednu vec, že prakticky k pôde sa dostať je modré z neba momentálne. To modré z neba, naši pracovníci pozemkových odborov, keď sme zrušili § 15 o možnosti náhradných užívaní, § 12a vôbec nevyužívajú. Doslova sa boja ísť do tohto konania. A ja som si ich pranieroval, keď som bol ešte štátnym tajomníkom, a nevyčleňujú pôdu. To je fakt.
Madej, Róbert, poslanec NR SR (2015-06-26):
Ďakujem pekne. Pán predseda, týmto sme hlasovali o všetkých pozmeňovacích a doplňujúcich návrhoch. Prosím, aby ste v zmysle § 84 ods. 2 zákona o rokovacom poriadku dali hlasovať o tom, že pristúpime k tretiemu čítaniu ihneď. Prosím, dajte o tomto návrhu hlasovať.
Herák, Ján, poslanec NR SR (2020-09-24):
Ďakujem za slovo, pán podpredseda. Ja len trošku asi nadviažem na poslanca Petra Polláka a chcem teda dať na správnu mieru, že samozrejme, pán Mazurek, aj ja ako Róm a v prvom rade ako človek odsudzujem akékoľvek týranie zvierat. S tým maximálne súhlasím a bez ohľadu na to, či ide o rómskeho občana alebo ide o nerómskeho občana. Ďalšiu vec ale, ktorú by som rád upriamil, mám pocit, že aj pani Kövešová a samotné médiá si naozaj na tom robia takú dobrú polievočku a masírujú to viac-menej tak, aby im to vyhovovalo a realita je podľa mňa niekde úplne inde. Možno pred mesiacom ste zaregistrovali aj vy určite, pán Mazurek, aj iní poslanci, išlo tiež o reportáž, myslím si, že pani Kövešová to celé teda odvysielala – nechcem teda, myslím si, že to bola pani Kövešová -, kde nerómsky občan, a to teda hovorím, nejdem si obhajovať rómsku populáciu, ale teda opakujem, človek, nerómsky občan tam doslovne týral psa, zmlátil ho a všetko možné, čo len mohol a potom sa tomu tak vysmieval a ešte dokonca to odôvodnil, však neviem, čo sa teda dialo, že som si to uvedomil až na konci, keď už ten pes bol mŕtvy. Predpokladám, že o tejto reportáži teda viete aj vy, aj mnohí. Chcem len to uzavrieť, že meter musí platiť pre všetkých občanov bez ohľadu na to, či ide o rómskeho občana alebo nejde o rómskeho občana. A ako vravel aj pán poslanec Pollák, že skutočne netreba rozdeľovať spoločnosť a skutočne netreba percentuálne vyhodnocovať, že koľko v rómskych osadách alebo v koľkých rómskych osadách sa deje alebo sa dejú tieto škaredé veci. Naozaj meter platí pre všetkých rovnako. Ďakujem pekne.
J. Mikuš, poslanec: (2003-06-18):
Predmetný návrh bol doručený poslancom Národnej rady s tým, že vláda požiadala prerokovať tento návrh prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 13. schôdze Národnej rady. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti návrhu uvedené v § 67 a § 68 zákona Národnej rady Slovenskej republiky o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa navrhuje v predmetnom návrhu. Pán predsedajúci, otvorte, prosím, rozpravu.
Blanár, Juraj, podpredseda NR SR (2022-04-29):
Udeľujem teraz slovo písomne prihlásenej do rozpravy pani poslankyni Jane Vaľovej. Nech sa páči.
R. Zajac, minister zdravotníctva SR: (2003-12-04):
Skončil som, pán predseda.
Hrnčiar, Andrej, podpredseda NR SR (2017-12-13):
Pán Jurzyca.
Ďuriš Nicholsonová, Lucia, podpredsedníčka NR SR (2019-06-24):
Ďakujem pekne, pán spravodajca. Otváram všeobecnú rozpravu. Písomne sa prihlásila za klub SaS pani poslankyňa Kiššová, za klub OĽANO pán poslanec Heger a potom pán poslanec Suchánek. Pani poslankyňa Kiššová.
Laššáková, Jana, podpredsedníčka NR SR (2012-06-28):
S reakciou na faktické poznámky pán poslanec Mihál, nech sa páči. Poprosím vás, páni poslanci, zachovajme pokoj.
Hrušovský, Pavol, podpredseda NR SR (2011-05-24):
Pán poslanec Rafaj.
Grendel, Gábor, podpredseda NR SR (2021-06-22):
Pán poslanec Kočiš.
Laurenčík, Milan, podpredseda NR SR (2020-04-01):
S faktickými poznámkami šiesti páni poslanci. Nech sa páči, pán poslanec Petrák.
Podmanický, Ján, poslanec NR SR (2022-04-29):
Ďakujem za slovo. Pán poslanec, ja si myslím, že naozaj treba viackrát opakovať, že je rozdiel medzi výkonom väzby a výkonom trestu. Trest dostáva človek po spravodlivom súdnom procese, končí mu vtedy prezumpcia neviny, lebo je odsúdený. To je trest. Väzba nie je trest. Väzba je zaisťovací úkon v trestnom konaní. Má sa používať výnimočne, keď hrozia zákonom uvedené dôvody, či už je to ovplyvňovanie svedkov, či už je to útek alebo pokračovanie v trestnej činnosti. Ani jeden prípad, ani jeden prípad nezodpovedá tomu, čo, z čoho je teda obviňovaný Robert Fico. Nehovoriac o tom, že viacerí odborníci sa vyjadrili, že ide celkom zjavné nadkvalifikovanie trestného činu, aby bolo možné použiť väzbu. Viacerí odborníci hovoria, že aj keby sme pripustili, že teda môže na tom niečo byť, tak v žiadnom prípade nejde o organizovanú skupinu. A je to jasné nadkvalifikovanie len za účelom toho, aby mohol byť opozičný líder vzatý do väzby. No aké sú teda tie dôvody tej väzby? No pokračujúce, pokračovanie v trestnom čine, ako prvý dôvod v zákone, je celkom zrejmé, že takýto dôvod neexistuje, lebo Robert Fico už nie je vo funkcii, takže nemôže pokračovať „v údajnom trestnom čine“, z ktorého je obviňovaný. Druhý dôvod, útekový dôvod, aby neušiel podozrivý. No tak ja si myslím (povedané so smiechom), že každý, kto pozná situáciu a vidí Roberta Fica, tak je jasné, nieže neuteká, ale on sa postavil čelom k tomuto, k celej tejto situácii.
Vášáryová, Magdaléna, poslankyňa NR SR (2010-09-08):
Ďakujem pekne, pán predsedajúci. Moje technické zariadenie zase možno nefunguje. Vážený pán minister, ja by som nechcela, aby sme to, čo ste tu vy hovorili a čo predkladáte, nechali len bez jediného vystúpenia prejsť. Takže dovoľte len pár krátkych slov možno na spomienku. Chcem pripomenúť, že ste to boli vy a vaša druhá vláda, ktorá presadila na pôde Európskej únie, že sa začali seriózne zaoberať s tým, že otvoria rozhovory s Chorvátskou republikou. Mali sme na to pádne dôvody a ukázalo sa a proste všetko to, čo sa potom odohralo, ukázalo, že to bol správny krok. Dnes je Slovensko znovu v tejto pozícii, že medzi pár štátmi začína znovu upozorňovať. Slovenská republika zohrávala vždy veľkú rolu v posledných 10-15 rokoch v západnom Balkáne a toto dnes musíme znovu pokračovať v tejto línii. Takže ja s tým súhlasím a prosím všetkých kolegov, keby túto zmluvu potvrdili parlamentom. Pamätám si, keď sme tu rokovali o našej podpore Chorvátsku. Našlo sa veľa ľudí aj z oblasti médií alebo expertov, ktorí nám to vyčítali najmä na pôde niektorých západoeurópskych štátov, ale aj tu vnútri sme sa presvedčili, že jednoducho diplomacia sa nerobí na krátke trate. Diplomacia okrem toho, že vyžaduje expertné znalosti a veľké skúsenosti, je aj umením a vždy bola tak chápaná a som veľmi rada, že sa slovenská diplomacia znovu navracia k tomuto umeniu vytvárať pozície a nielen prispievať k rovnováhe a posilňovaniu mieru a dialógu na európskom území, ale aj v posilňovaní imidžu Slovenskej republiky. Som veľmi rada, že ideme touto cestou. Vždy sa mi páčila nórska cesta v diplomacii. Možno niektorí starší si to pamätajú, akú zásadnú úlohu zohrala nórska diplomacia, menší štát, 5-miliónový, na európskom území pri rokovaniach medzi Palestínou a Izraelom. Túto rolu pri všetkom tom, že niektorí ľudia si myslia, že sme príliš malí a v diplomacii bezvýznamní, nie je to pravda. A ja chcem poďakovať, že ideme znovu týmto smerom. Pán minister, ďakujem veľmi pekne. (Potlesk.)
S. Janiš, poslanec: (2008-03-26):
„Národná rada Slovenskej republiky žiada vládu Slovenskej republiky o predloženie správy o vydávaní pozemkov Slovenským pozemkovým fondom v roku 2004 v oblasti Čierna Voda.“ Aby vláda predložila Národnej rade správu.
Čepček, Martin, poslanec NR SR (2023-02-16):
Ďakujem pekne. Tak ak tu máme subjekty, ktoré majú nadmerné zisky a z týchto ziskov nie sú povinní odvádzať nič navyše, a napriek tomu poplatky v bankách stúpajú, tak, pán poslanec, je na zamyslenie, či fakt tie banky netreba nejakým spôsobom regulovať, a to je jedna z možností, ako sa to dá. Do štátneho rozpočtu pritečie niekoľko miliónov alebo desiatok miliónov eur, ktoré sa použijú tam, kde to bude v tejto situácii potrebné. Toto je to riešenie. Ďakujem.
M. Damborská, poslankyňa: (2006-12-08):
A hovoríte, že bolo povedané, že do rozpočtu pre menšiny sa dá viac peňazí. Menšiny nie sú len maďarská menšina na Slovensku. To isto viete. Ďakujem.
Pčolinský, Peter, podpredseda NR SR (2023-03-28):
Ďakujem. Žiadna faktická. Pýtam sa, kto sa chce prihlásiť ústne. Jedna pani poslankyňa, uzatváram možnosť. Ďakujem pekne. Pani poslankyňa vystúpte z radu a poďte medzi nás. Nech sa páči. Nech sa páči, desať minút.
Blanár, Juraj, podpredseda NR SR (2022-03-17):
Pán poslanec Dostál s faktickou poznámkou.
Bugár, Béla, podpredseda NR SR (2011-12-02):
Pán poslanec Lazár.
Dubéci, Martin, poslanec NR SR (2024-04-16):
Ďakujem za slovo, pán predsedajúci. Ja dávam procedurálny návrh zaradiť správu generálneho prokurátora o reedukačných domovoch, ktorá mala byť prejednaná už na minulej schôdzi, a mal som informáciu teda od bývalého predsedu Pellegriniho o tom, že bude prerokovaná. Tak by som chcel požiadať o podporu kolegov aj teda z koaličnej, aj z opozičnej strany. Je to vážna téma, bolo prisľúbené aj vystúpenie generálneho prokurátora v tejto veci, tak by som dal na zváženie a poprosil o podporu. Ďakujem.
M. Číž, podpredseda NR SR: (2007-10-18):
Teraz dávam slovo spoločnému spravodajcovi z výboru pre hospodársku politiku pánovi poslancovi Petrovi Pelegrinimu a žiadam ho, aby informoval Národnú radu o výsledku rokovania výborov o tomto vládnom návrhu. Máte slovo, pán poslanec.
Matej, Ondrej, poslanec NR SR (2010-09-08):
Ďakujem pekne za slovo, pán podpredseda. Pán exminister financií, ja som vás do dnešného dňa považoval za odborníka v danej oblasti, ale je veľmi až zarážajúce, až smiešne, keď vy tvrdíte, že my zakrývame stav v Cargu. No paradoxné je, v čase, keď ste Cargu poskytli finančný príspevok alebo dotáciu, alebo pôžičku, nazvime to akokoľvek, bolo to v roku 2009, kde ste mali váš manažment až do júna alebo dokonca do júla tohto roku, a váš manažment odovzdal súčasnej vláde Cargo a aj Železnice Slovenskej republiky ešte v horšom stave, ako keď im tieto pôžičky boli poskytnuté. Takže bol by som rád, keby sme ostali v tej odbornej rovine. A v čase, keď ste poskytovali, ja som to už v tom čase jednoznačne uvádzal, v čase, keď ste poskytovali týmto dvom spoločnostiam tieto pôžičky, bolo všetkým jasné, že tieto pôžičky nebudú návratné. Takže ja by som len poprosil, že za zodpovednosť, v akom stave sa tieto firmy nachádzajú, zodpovedá manažment, ktorý vy ste nominovali do týchto pozícií. Ďakujem.
Šudík, Tomáš, poslanec NR SR (2020-05-14):
Ďakujem za slovo. Pán Muňko, ja s vami určite súhlasiť nebudem. Obhajoval ste tu pani Tomanovú a jej správu, ale ja voči tejto pani a tejto správe nemám žiadnu dôveru, lebo iba napríklad môžeme uznať, že iba Výbor Organizácie Spojených národov za práva detí, keď tam pani Tomanová vstupovala do svojej funkcie, sa vyjadril, že politicky nominovaný straník by nikdy na takejto pozícii nemal byť. A to je fakt, ktorý hovorí. Ďalej. Ešte keď bola pani Tomanová ministerka, si pamätám, ako občianskemu združeniu, ktorému šéfovala pani Jana Vaľová, poskytla dotácie na centrum, ktorý do dnešného dňa nestojí. Kde tie peniaze zmizli? A vy tu obhajujete pani Tomanovú? Čo to tu má byť? A zároveň Čistý deň. Prečo nijak nefungoval, keď v Čistom dni sa prejavilo, čo sa tam deje? Kto pomohol tým deťom? Tým dievčatám? Nikto! Si tam chodili papaláši užívať s maloletými. A vy ju tu budete podporovať. Toto už je čo za cirkus? A ďalej. Ja si myslím, že takáto osoba, ako je pani Tomanová, ktorá v dôležitých situáciách nevedela zasiahnuť, nemá čo robiť na svojej pozícii a mala by odstúpiť. Ďakujem. (Potlesk.)